
รายงานการประชุมสภาองค์การบริหารส่วนตำบลแหลม
สมัยประชุมวิสามัญ  สมัยที่ 1/ 2567
วันที่ 8  กรกฎาคม    2567    เวลา   10.00  น.
ณ ห้องประชุมสภาองค์การบริหารส่วนตำบลแหลม
ผู้มาประชุม
	ลำดับที่
	ชื่อ - สกุล
	ตำแหน่ง
	ลายมือชื่อ

	1
	นายชีพ         ศรีสวัสดิ์
	สมาชิก อบต. ม.1
	ชีพ         ศรีสวัสดิ์

	2
	นายสมยศ      ชูเมือง
	สมาชิก อบต. ม.2
	สมยศ      ชูเมือง

	3
	นายวัชรินทร์   มนต์แก้ว
	สมาชิก อบต. ม.3
	วัชรินทร์    มนต์แก้ว

	4
	นายบรรยัด     แก้วมี
	ประธานสภาฯ
	บรรยัด     แก้วมี

	5
	นายเทียนชัย   หนูยิ้มซ้าย
	สมาชิก อบต. ม.5
	เทียนชัย    หนูยิ้มซ้าย

	6
	นายประสิทธิ์   กาลวงค์
	สมาชิก อบต. ม.6
	ประสิทธิ์    กาลวงค์

	7
	นายประเคียง   หนูพันธ์
	สมาชิก อบต. ม.7
	ประเคียง   หนูพันธ์

	8
	นายเจริญ       แย้มเกิด
	สมาชิก อบต. ม.8
	เจริญ        แย้มเกิด

	9
	นายสมศักดิ์     เพชรคงทอง
	รองประธานสภาฯ
	สมศักดิ์     เพชรคงทอง

	10
	ว่าที่ ร.ต.อัษฎา  จันทร์คง
	สมาชิก อบต. ม.10
	อัษฎา       จันทร์คง


ผู้ขาดประชุม
	ลำดับที่
	ชื่อ  -  สกุล
	ตำแหน่ง
	หมายเหตุ

	1
	-
	-
	

	
	
	
	


   /ผู้เข้าร่วมประชุม  .............
-2-
ผู้เข้าร่วมประชุม
	ลำดับที่
	ชื่อ  -  สกุล
	ตำแหน่ง
	ลายมือชื่อ

	1
	นายเสทือน     ถาวรนุรักษ์
	นายก อบต.แหลม
	เสทือน        ถาวรนุรักษ์

	2
	นายจินดา      คงตุก
	รองนายก อบต.แหลม
	จินดา      คงตุก

	3
	นายเริงชัย      ณะแก้ว
	เลขานุการนายก อบต.แหลม
	เริงชัย        ณะแก้ว

	4
	นายปรเมศวร์  ชุมทอง
	ปลัด อบต.( เลขานุการสภาฯ )
	ปรเมศวร์     ชุมทอง

	5
	นางดวงเดือน  ทองบุญชู
	ผู้อำนวยการกองคลัง
	ดวงเดือน  ทองบุญชู

	6
	นายพิศนุ   เขียวรอด
	ผู้อำนวยการกองช่าง
	พิศนุ       เขียวรอด

	7
	นางสาวอารีย์   ตำแอ
	หัวหน้าสำนักปลัด
	อารีย์        ตำแอ

	8
	นางสาวกุลยดา  ไชยศรีมาลย์
	นักวิเคราะห์นโยบายฯ
	กุลยดา  ไชยศรีมาลย์

	9
	สิบเอกนิกร    เกื้อมา
	เจ้าพนักงานธุรการ
	นิกร         เกื้อมา

	
	
	
	


  
เมื่อถึงเวลา 10.00 น. เลขานุการสภา อบต.ฯ ได้เชิญสมาชิกสภาฯ และหัวหน้าส่วนราชการต่างๆ เข้าห้องประชุม และประธานสภาฯ ได้จุดธูปเทียนบูชาพระรัตนตรัย และดำเนินการประชุมตามระเบียบวาระการประชุม

เริ่มประชุมเวลา ๑๐.๐๐  น
ประธานสภาฯ
 (นายบรรยัด แก้วมี) สวัสดีท่านสมาชิกสภาฯทุกท่าน คณะผู้บริหาร ท่านปลัดและผู้ที่เข้าร่วมประชุมทุกท่านเนื่องจากมีความจำเป็นเร่งด่วนในการช่วยเหลือประชาชนกระผมจึงได้ขอเปิดประชุมฯ สมัยวิสามัญ สมัยที่ 1 ประจำปี 2567 แก่นายอำเภอหัวไทร และนายอำเภอหัวไทรได้พิจารณาแล้วเห็นว่าเป็นการจำเป็นและเพื่อประโยชน์ขององค์การบริหารส่วนตำบลแหลม       จึงอาศัยอำนาจตามความในมาตรา 55 แห่งพระราชบัญญัติสภาตำบลและองค์การบริหารส่วนตำบล พ.ศ.2537 รวมถึงแก้ไขเพิ่มเติมถึง (ฉบับที่ 7) พ.ศ.2562 ประกอบกับระเบียกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติมถึง (ฉบับที่ 2) พ.ศ.2554 ข้อ 36 จึงอนุญาตให้เรียกประชุมสภาองค์การบริหารส่วนตำบลแหลม สมัยวิสามัญ สมัยที่ 1 ประจำปี 2567 มีกำหนดภายใน 15 วัน ตั้งแต่วันที่ 1 - 15 กรกฎาคม   2567 วันนี้ เป็นการประชุมสภาฯ สมัยวิสามัญ สมัยที่ 1 ประจำปี ๒๕67 ต่อไปผมจะเริ่มประชุมตามระเบียบวาระการประชุม

ระเบียบวาระที่ 1 เรื่อง ประธานแจ้งให้ที่ประชุมทราบ     

 -ไม่มี-
ระเบียบวาระที่ 2 เรื่อง รับรองรายงานการประชุมครั้งที่แล้ว 
       

 2.1 - รับรองรายงานการประชุมสภาองค์การบริหารส่วนตำบลแหลม สมัยสามัญ สมัยที่ 2       

         ครั้งที่ 1 ประจำปี 2567

ประธานสภาฯ

(นายบรรยัด  แก้วมี) ต่อไปเป็นการรับรองรายงานการประชุมสภาฯ ซึ่งอยู่ในมือสมาชิกฯ    ทุกท่านแล้ว สมาชิกฯ ท่านใดจะขอแก้ไขรายงานการประชุมสภาฯ สมัยสามัญ  สมัยที่ 2 ครั้งที่ 1 ประจำปี 2567 ให้ยกมือขอแก้ไขได้ครับ 
ที่ประชุมฯ
(นายเทียนชัย  หนูยิ้มซ้าย ส.อบต.หมู่ที่ 5) เรียนท่านประธานฯ ที่เคารพ ท่านสมาชิกฯ ผู้ทรง     เกียรติ คณะผู้บริหาร และผู้เข้าร่วมประชุม  ทุกท่าน กระผมขอแก้ไขข้อความที่ผิดพลาด ในรายงานการประชุมสภาฯ สมัยสามัญ  สมัยที่ 2 ครั้งที่ 1 ประจำปี 2567 หน้าที่ 5 ดังนี้ “สำหรับถนนชลประทานได้เข้ามาซ่อมแซมแล้วหรือไม่” โดยตัดข้อความดังกล่าวออกครับขอบคุณครับ
ประธานสภาฯ

(นายบรรยัด  แก้วมี) ขอขอบคุณนายเทียนชัย  หนูยิ้มซ้าย ส.อบต.หมู่ที่ 5 ที่ได้แจ้งขอแก้ไข

          ข้อความที่ผิดพลาดต่อไป มีสมาชิกท่านใด จะขอแก้ไขรายงานการประชุมสภาฯ สมัยสามัญ 
                     สมัยที่ 2 ครั้งที่ 1 ประจำปี 2567 ให้ยกมือขอแก้ไขได้ครับ 
ที่ประชุมฯ
-ไม่มี-
ประธานสภาฯ
(นายบรรยัด แก้วมี) เมื่อไม่มีสมาชิกท่านใดขอแก้ไขรายงานการประชุมสภาฯ ต่อไปผมจะขอมติที่ประชุมเพื่อรับรองรายงานการประชุมสภาฯ สมัยสามัญ  สมัยที่ 2 ครั้งที่ 1 ประจำปี 2567
มติที่ประชุม
-มีมติรับรองรายงานการประชุมสภาฯ สมัยสามัญสมัยที่ 2 ครั้งที่ 1 ประจำปี 2567 
ระเบียบวาระที่ 3         เรื่อง   เสนอเพื่อพิจารณา



3.1 ญัตติขออนุมัติโอนไปตั้งจ่ายเป็นรายการใหม่สำหรับจัดซื้อเครื่องวัดความเป็นกรดด่าง


ตั้งโต๊ะ
                      
ประธานสภาฯ

(นายบรรยัด แก้วมี) ต่อไปในระเบียบวาระที่ ๓ ข้อ  3.1 ญัตติขออนุมัติโอนไปตั้งจ่ายเป็น

           รายการใหม่จัดซื้อเครื่องวัดความเป็นกรดด่างตั้งโต๊ะ ขอให้ทางคณะผู้บริหารเชิญเสนอครับ

นายกฯ 
(นายเสทือน  ถาวรนุรักษ์) เรียนท่านประธานสภาฯ ที่เคารพ ท่านสมาชิกฯ และผู้เข้าร่วมประชุมทุกท่านกระผม ขอเสนอญัตติ  3.1 ญัตติขออนุมัติโอนไปตั้งจ่ายเป็นรายการใหม่สำหรับจัดซื้อเครื่องวัดความเป็นกรดด่างตั้งโต๊ะ นั้น 
ด้วยองค์การบริหารส่วนตำบลแหลม ได้ตั้งข้อบัญญัติงบประมาณ รายจ่ายประจำปีงบประมาณ     พ.ศ.2567 แผนงานบริหารงานทั่วไป งบลงทุน ค่าครุภัณฑ์ ค่าครุภัณฑ์การเกษตร จัดซื้อเครื่องวัดความเป็นกรดด่างตั้งโต๊ะ ตั้งไว้ จำนวน 20,000 บาท 
               ตามที่องค์การบริหารส่วนตำบลแหลม ได้ตั้งข้อบัญญัติงบประมาณรายจ่ายประจำปีงบประมาณ  พ.ศ.2567 และข้อบัญญัติงบประมาณรายจ่ายประจำปีงบประมาณ พ.ศ.2567 ได้ประกาศใช้แล้ว เมื่อวันที่15 กันยายน 2566 ซึ่งจากการตรวจสอบพบว่า ข้อบัญญัติงบประมาณรายจ่ายบางรายการตั้งงบประมาณไว้ไม่เพียงพอ และบางรายการไม่ได้ตั้งงบประมาณไว้แต่มีความจำเป็นในการดำเนินงานดังกล่าว จึงขอโอนงบประมาณ เพื่อให้การดำเนินการโครงการเป็นไปด้วยความเรียบร้อย จึงขอโอนลด/โอนเพิ่ม ตามรายการดังกล่าวต่อไป
           

    รายการที่ 1
            

    สำนักปลัดฯ
            

     โอนลด
         
 ด้วยองค์การบริหารส่วนตำบลแหลม ได้ตั้งข้อบัญญัติงบประมาณ รายจ่ายประจำปีงบประมาณ พ.ศ.2567 แผนงานบริหารงานทั่วไป งบลงทุน ค่าครุภัณฑ์ ค่าครุภัณฑ์การเกษตร ตั้งไว้เพื่อจัดซื้อเครื่องวัดความเป็นกรดด่างตั้งโต๊ะ งบประมาณ 20,000 บาท

-เป็นไปตามบัญชีราคามาตรฐานครุภัณฑ์สำนักงบประมาณ ฉบับเดือนธันวาคม 2565

-เป็นไปตามแผนพัฒนาท้องถิ่น (พ.ศ.2566-2570) เพิ่มเติม ครั้งที่ 1 ปี 2567 ลำดับที่ 27 หน้าที่ 87 (สำนักปลัด) งบประมาณก่อนโอน 20,000.00 บาท จำนวนเงินที่โอนลด 20,000.00 บาท งบประมาณหลังโอน 00.00 บาท
                


  โอนเพิ่มไปตั้งจ่ายเป็นรายการใหม่

แผนงานการเกษตร งานส่งเสริมการเกษตร งบลงทุน ค่าครุภัณฑ์ ค่าครุภัณฑ์วิทยาศาสตร์ ตั้งไว้เพื่อเพื่อจัดซื้อเครื่องวัดความเป็นกรด –ด่าง แบบตั้งโต๊ะ โดยมีคุณลักษณะเฉพาะสังเขป ดังนี้


1) เป็นเครื่องมือสำหรับวัดค่าความเป็นกรด – ด่าง ของสารละลายแบบตั้งโต๊ะ


2) ความสามารถของเครื่อง อย่างน้อยสามารถวัดความเป็นกรด-ด่าง ค่าความต่างศักย์ และอุณหภูมิได้มีจอแสดงค่าการวัดเป็นตัวเลข


3) สามารถ Calibrate ค่า pH ได้อย่างน้อย 3 จุด


4) ระบบชดเชยอุณหภูมิ แบบ Manual และ/หรือ แบบอัตโนมัติ
 งบประมาณ 20,000 บาท งบประมาณก่อนโอน 00.00 บาท จำนวนเงินที่โอนเพิ่ม 20,000.00 บาท งบประมาณหลังโอน 20,000.00 บาท

-เป็นไปตามบัญชีราคามาตรฐานครุภัณฑ์สำนักงบประมาณ ฉบับเดือนธันวาคม 2565

-เป็นไปตามแผนพัฒนาท้องถิ่น (พ.ศ.2566-2570) เพิ่มเติม ครั้งที่ 1 ปี 2567 ลำดับที่ 27 หน้าที่ 87 (สำนักปลัด)





ข้อกฎหมาย

ตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ.´2563 หมวด 4 ข้อ 27 การโอนเงินงบประมาณรายจ่ายในงบลงทุน โดยการโอนเพิ่ม โอนลด ที่ทำให้ ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น

 ข้อเสนอ 

   เพื่อให้เกิดประโยชน์สูงสุดในการปฏิบัติงานของพนักงานส่วนตำบลในการบริการประชาชนตำบลแหลมจึงขอความเห็นท่านสมาชิกฯ เพื่อได้พิจารณาอนุมัติให้โอนไปตั้งจ่ายเป็นรายการใหม่สำหรับจัดซื้อเครื่องวัดความเป็นกรด –ด่าง แบบตั้งโต๊ะ ต่อไปขอบคุณครับ
ประธานสภา ฯ                  
 (นายบรรยัด  แก้วมี) ตามที่ท่านนายกฯ ได้เสนอญัตติ 3.1 ญัตติขออนุมัติโอนไปตั้งจ่ายเป็นรายการใหม่สำหรับการจัดซื้อเครื่องวัดความเป็นกรดด่างตั้งโต๊ะต่อไป สมาชิกฯ ท่านใดมีข้อซักถาม และอภิปรายเรื่องใด ที่สมาชิกฯ ไม่เข้าใจหรือไม่ชัดเจนเชิญท่านสมาชิกซักถามได้ครับ
ที่ประชุมฯ

-ไม่มี-
ประธานสภาฯ

          (นายบรรยัด  แก้วมี) เมื่อไม่มีสมาชิกท่านใดอภิปรายต่อไปขอมติที่ประชุมฯ เห็นชอบ 



ญัตติขออนุมัติโอนไปตั้งจ่ายเป็นรายการใหม่สำหรับการจัดซื้อเครื่องวัดความเป็น



กรดด่างตั้งโต๊ะ โปรดยกมือขึ้นครับ
มติที่ประชุม
-มีมติเห็นชอบ 9 เสียง

 ไม่เห็นชอบ  -  เสียง


งดออกเสียง `๑ เสียง




3.2 ขออนุมัติจ่ายขาดเงินสะสม ประจำปี 2567
ประธานสภาฯ
(นายบรรยัด แก้วมี) ต่อไปในระเบียบวาระที่ ๓ ข้อ  3.2 ขออนุมัติจ่ายขาดเงินสะสม ประจำปี 2567 ขอให้ทางคณะผู้บริหารเชิญเสนอครับ
นายกฯ 

(นายเสทือน  ถาวรนุรักษ์) เรียนท่านประธานสภาฯ ที่เคารพ ท่านสมาชิกฯ และ
ผู้เข้าร่วมประชุมทุกท่านกระผม ขอเสนอญัตติ  3.2 ขออนุมัติจ่ายขาดเงินสะสม ประจำปี 2567  ด้วยพื้นที่ตำบลแหลม อำเภอหัวไทร จังหวัดนครศรีธรรมราช ราษฎรส่วนใหญ่มีอาชีพหลัก คือ เกษตรกรรม และด้วยเหตุการณ์สถานการณ์อุทกภัยจากฝนตกหนักทำให้น้ำท่วมขัง ส่งผลกระทบต่อประชาชนก่อให้เกิดอันตรายต่อชีวิตและทรัพย์ของประชาชนพื้นที่ต่าง ๆ ได้รับผลกระทบเสียหาย และยังทำให้สิ่งสาธารณประโยชน์ต่างๆ ถนน เหมืองส่งน้ำ และระบบประปา ในพื้นที่ตำบลแหลม ได้รับความเสียหายอย่างหนัก ประชาชนในพื้นที่และใกล้เคียงได้รับผลกระทบปัญหาความเดือดร้อนนี้เป็นจำนวนมาก เพื่อแก้ไขปัญหาความเดือดร้อนและตอบสนองต่อความต้องการของประชาชนในท้องถิ่นเห็นควรที่จะจ่ายขาดเงินสะสม ดังกล่าว

ซึ่งคณะผู้บริหารได้เล็งเห็นถึงความสำคัญของการแก้ไขปัญหาดังกล่าวตามอำนาจหน้าที่และการบริหารกิจการขององค์การบริหารส่วนตำบล เพื่อประโยชน์ของประชาชน คณะผู้บริหารองค์การบริหารส่วนตำบลแหลม จึงได้มีมติเห็นชอบให้จ่ายขาดเงินสะสม ของงบประมาณรายจ่าย ประจำปี 2567 ( ครั้งที่ 2/2567 )  จำนวน  3,824,300 บาท  รวมเป็นเงินทั้งสิ้น 3,824,300  บาท  

ดังนั้น เพื่อให้เป็นไปตามระเบียบกระทรวงมหาดไทย ว่าด้วยการรับเงิน การเบิกจ่าย การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. ๒๕66 หมวด 8 เงินสะสม ข้อ 97 องค์กรปกครองส่วนท้องถิ่นอาจใช้จ่ายเงินสะสมได้ โดยได้รับอนุมัติจากสภาท้องถิ่นภายใต้เงื่อนไข ดังต่อไปนี้



(1)ให้กระทำได้เฉพาะกิจการซึ่งอยู่ในอำนาจหน้าที่ขององค์กรปกครองส่วนท้องถิ่น ซึ่ง


เป็นครุภัณฑ์ ค่าที่ดินและสิ่งก่อสร้าง
   (2)ได้ส่งเงินสมทบกองทุนส่งเสริมกิจการขององค์กรปกครองส่วนท้องถิ่นแต่ละ ประเภทตามระเบียบแล้ว
(3)ให้กันเงินสะสมสำรองจ่ายเป็นค่าใช้จ่ายด้านบุคลากรไม่น้อยกว่าสามเดือนและกันไว้อีกร้อยละสิบห้าของงบประมาณรายจ่ายประจำปี เพื่อเป็นค่าใช้จ่ายกรณีที่มีสาธารณภัยเกิดขึ้น เมื่อได้กันเงินสะสมสำรองจ่ายเป็นค่าใช้จ่ายด้านบุคลากรและค่าใช้จ่ายกรณีที่มีสาธารณภัยเกิดขึ้นแล้ว องค์การบริหารส่วนจังหวัด และเทศบาลนคร ต้องมีเงินสะสมคงเหลือไม่ต่ำกว่าสิบล้านบาท เทศบาลเมือง เทศบาลตำบล และองค์การบริหารส่วนตำบล ต้องมีเงินสะสมคงเหลือไม่ต่ำกว่าห้าล้านบาท
(4) เมื่อได้รับอนุมัติให้ใช้จ่ายเงินสะสมแล้ว องค์กรปกครองส่วนท้องถิ่นต้องดำเนินการก่อหนี้ผูกพัน ให้เสร็จสิ้นภายในระยะเวลาไม่เกินหนึ่งปีถัดไป หากไม่ดำเนินการภายในระยะเวลาที่กำหนดให้การใช้จ่ายเงินสะสมนั้นเป็นอันพับไป


กรณีที่องค์กรปกครองส่วนท้องถิ่นได้ก่อหนี้ผูกพันไว้แล้ว หากในภายหลังมีการบอกเลิกสัญญาให้องค์กรปกครองส่วนท้องถิ่นดำเนินการจัดหาผู้ขายหรือผู้รับจ้างรายใหม่ โดยนำเงินที่เหลือเป็นส่วนหนึ่งของการจัดหาผู้ขายหรือผู้รับจ้างรายใหม่ เพื่อดำเนินงานในส่วนที่เหลือได้



ทั้งนี้ ให้องค์กรปกครองส่วนท้องถิ่นใช้จ่ายเงินสะสม โดยคำนึงถึงฐานะการเงินการคลังขององค์กรปกครองส่วนท้องถิ่นและเสถียรภาพในระยะยาว


ดังนั้น จึงขอเสนอโครงการจ่ายขาดเงินสะสม ประจำปีงบประมาณ พ.ศ.2567 (ครั้งที่ 2/2567 ) ต่อสภาองค์การบริหารส่วนตำบลแหลม (ตามรายการแนบท้าย) ดังนี้

1.โครงการปรับปรุงถนนลูกรังสายซอยนายเศียร-บ้านพังการท่อม หมู่ที่ 3  ปริมาณงาน ปรับปรุงผิวจราจรถนน โดยใช้วัสดุลูกรังเสริมผิวจราจร ระยะทาง 1,800  เมตร กว้าง4.00 เมตร ปริมาณวัสดุลูกรังไม่น้อยกว่า 360  ลูกบาศก์เมตร เกรดเกลี่ยบดอัดตลอดสาย (รายละเอียดตามแบบแปลนองค์การบริหารส่วนตำบลแหลมกำหนด) พร้อมติดตั้งป้ายประชาสัมพันธ์โครงการ จำนวน 1 ป้าย เป็นไปตามแผนพัฒนาท้องถิ่น (พ.ศ.2566-2570) เพิ่มเติม ครั้งที่ 2 ประจำปี 2567 หน้าที่  10 ลำดับที่ 14 แผนงานอุตสาหกรรมและการโยธา งบลงทุน ค่าที่ดินและสิ่งก่อสร้าง ค่าปรับปรุงที่ดินและสิ่งก่อสร้าง งบประมาณ 299,200 บาท หน่วยงานที่รับผิดชอบกองช่าง

2.โครงการปรับปรุงถนนลูกรังสายซอยหนองอ้ายเลน-ซอยนายเศียร หมู่ที่ 4 ปริมาณงาน ปรับปรุงผิวจราจรถนน โดยใช้วัสดุลูกรังเสริมผิวจราจร ระยะทาง 2,000  เมตร กว้าง 4.00 เมตร ปริมาณวัสดุลูกรังไม่น้อยกว่า 400  ลูกบาศก์เมตร เกรดเกลี่ยบดอัดตลอด (รายละเอียดตามแบบแปลนองค์การบริหารส่วนตำบลแหลมกำหนด) เป็นไปตามแผนพัฒนาท้องถิ่น (พ.ศ.2566-2570) เพิ่มเติม ครั้งที่ 2 ประจำปี 2567 หน้าที่ 12 ลำดับที่ 19 แผนงานอุตสาหกรรมและการโยธา งบลงทุน ค่าที่ดินและสิ่งก่อสร้าง ค่าปรับปรุงที่ดินและสิ่งก่อสร้าง งบประมาณ 327,000 บาท หน่วยงานที่รับผิดชอบกองช่าง

3.โครงการปรับปรุงถนนลูกรังสายซอยศูนย์ถ่ายทอดเทคโนโลยี-บ้านชายพรุ – เขาทะเลตัง หมู่ที่ 5,9 ปริมาณงาน ปรับปรุงผิวจราจรถนน โดยใช้วัสดุลูกรังเสริมผิวจราจร ระยะทาง 2,900  เมตร กว้าง 4.00 เมตร ปริมาณวัสดุลูกรังไม่น้อยกว่า 580  ลูกบาศก์เมตร เกรดเกลี่ยบดอัดตลอด (รายละเอียดตามแบบแปลนองค์การบริหารส่วนตำบลแหลมกำหนด) พร้อมติดตั้งป้ายประชาสัมพันธ์โครงการ จำนวน 1 ป้าย เป็นไปตามแผนพัฒนาท้องถิ่น (พ.ศ.2566-2570) เพิ่มเติม ครั้งที่ 2 ประจำปี 2567 หน้าที่ 13 ลำดับที่ 23 แผนงานอุตสาหกรรมและการโยธา งบลงทุน ค่าที่ดินและสิ่งก่อสร้าง ค่าปรับปรุงที่ดินและสิ่งก่อสร้าง งบประมาณ 452,100 บาท หน่วยงานที่รับผิดชอบกองช่าง

4.โครงการปรับปรุงถนนลูกรังสายซอยบ้านทองจันทร์-พังการทราย-หัวยอ หมู่ที่ 8ปริมาณงาน ปรับปรุงผิวจราจรถนน โดยใช้วัสดุลูกรังเสริมผิวจราจร ระยะทาง 3,000  เมตร กว้าง 4.00 เมตร ปริมาณวัสดุลูกรังไม่น้อยกว่า 600  ลูกบาศก์เมตร เกรดเกลี่ยบดอัดตลอด (รายละเอียดตามแบบแปลนองค์การบริหารส่วนตำบลแหลมกำหนด) พร้อมติดตั้งป้ายประชาสัมพันธ์โครงการ จำนวน 1 ป้าย เป็นไปตามแผนพัฒนาท้องถิ่น (พ.ศ.2566-2570) เพิ่มเติม ครั้งที่ 2 ประจำปี 2567 หน้าที่ 21 ลำดับที่ 43 แผนงานอุตสาหกรรมและการโยธา งบลงทุน ค่าที่ดินและสิ่งก่อสร้าง ค่าปรับปรุงที่ดินและสิ่งก่อสร้าง งบประมาณ 466,000 บาท หน่วยงานที่รับผิดชอบกองช่าง

5.โครงการปรับปรุงถนนลูกรังสายซอยบ้านท่าเตียน(จากบ้านนายฉาย)-คลองราชดำริ  หมู่ที่ 8 ปริมาณงาน ปรับปรุงผิวจราจรถนน โดยใช้วัสดุลูกรังเสริมผิวจราจร ระยะทาง 1,700  เมตร กว้าง 4.00 เมตร ปริมาณวัสดุลูกรังไม่น้อยกว่า 340  ลูกบาศก์เมตร เกรดเกลี่ยบดอัดตลอด (รายละเอียดตามแบบแปลนองค์การบริหารส่วนตำบลแหลมกำหนด)  พร้อมติดตั้งป้ายประชาสัมพันธ์โครงการ จำนวน 1 ป้าย เป็นไปตามแผนพัฒนาท้องถิ่น (พ.ศ.2566-2570) เพิ่มเติม ครั้งที่ 2 ประจำปี 2567 หน้าที่ 22 ลำดับที่ 45 แผนงานอุตสาหกรรมและการโยธา งบลงทุน ค่าที่ดินและค่าปรับปรุงที่ดินและสิ่งก่อสร้าง งบประมาณ 285,400 บาท หน่วยงานที่รับผิดชอบกองช่าง

6. โครงการปรับปรุงถนนดินถนนสายจากถนนสายบ้านท่าเตียน - บ้านนายหมู  หมู่ที่ 7 ปริมาณงาน   โดยทำการถมวัสดุลูกรังระยะทาง 900 เมตร กว้าง 4.00 เมตร หนาเฉลี่ย 0.20 เมตร ปริมาณวัสดุลูกรังไม่น้อยกว่า 720 ลูกบาศก์เมตร เกรดเกลี่ยบดอัดตลอด (รายละเอียดตามแบบแปลนองค์การบริหารส่วนตำบลแหลมกำหนด)  พร้อมติดตั้งป้ายประชาสัมพันธ์โครงการ จำนวน 1 ป้าย เป็นไปตามแผนพัฒนาท้องถิ่น (พ.ศ.2566-2570) เพิ่มเติม ครั้งที่ 2 ประจำปี 2567 หน้าที่ 20 ลำดับที่ 41 แผนงานอุตสาหกรรมและการโยธา งบลงทุน ค่าที่ดินและสิ่งก่อสร้างค่าปรับปรุงที่ดินและสิ่งก่อสร้าง งบประมาณ 247,700บาท หน่วยงานที่รับผิดชอบกองช่าง

7.โครงการปรับปรุงถนนลูกรังสายซอยนายเล็ก แก้วช่วย - ถนน คสล.บ้านท้ายโนต หมู่ที่ 9 ปริมาณงาน ปรับปรุงผิวจราจรถนน โดยใช้วัสดุลูกรังเสริมผิวจราจร ระยะทาง 1,200เมตร กว้าง 4.00 เมตร ปริมาณวัสดุลูกรังไม่น้อยกว่า 240  ลูกบาศก์เมตร เกรดเกลี่ยบดอัดตลอด (รายละเอียดตามแบบแปลนองค์การบริหารส่วนตำบลแหลมกำหนด)  พร้อมติดตั้งป้ายประชาสัมพันธ์โครงการ จำนวน 1 ป้าย เป็นไปตามแผนพัฒนาท้องถิ่น (พ.ศ.2566-2570) เพิ่มเติม ครั้งที่ 2 ประจำปี 2567 หน้าที่ 23  ลำดับที่ 46 แผนงานอุตสาหกรรมและการโยธา งบลงทุน ค่าที่ดินและสิ่งก่อสร้าง ค่าปรับปรุงที่ดินและสิ่งก่อสร้าง งบประมาณ 215,900 บาท หน่วยงานที่รับผิดชอบกองช่าง

8.โครงการปรับปรุงถนนลูกรังสายซอยผู้ใหญ่เล็ก-หนำนายนึก หมู่ที่ 10 ปริมาณงาน ปรับปรุงผิวจราจรถนน โดยใช้วัสดุลูกรังเสริมผิวจราจร ระยะทาง 3,000 เมตร กว้าง 4.00 เมตร ปริมาณวัสดุลูกรังไม่น้อยกว่า 600  ลูกบาศก์เมตร เกรดเกลี่ยบดอัดตลอด (รายละเอียดตามแบบแปลนองค์การบริหารส่วนตำบลแหลมกำหนด) พร้อมติดตั้งป้ายประชาสัมพันธ์โครงการ จำนวน 1 ป้าย เป็นไปตามแผนพัฒนาท้องถิ่น (พ.ศ.2566-2570) เพิ่มเติม ครั้งที่ 2 ประจำปี 2567 หน้าที่ 27 ลำดับที่58 แผนงานอุตสาหกรรมและการโยธา งบลงทุน ค่าที่ดินและสิ่งก่อสร้าง ค่าปรับปรุงที่ดินและสิ่งก่อสร้าง งบประมาณ 466,000 บาท หน่วยงานที่รับผิดชอบกองช่าง

9.โครงการก่อสร้างถนนคอนกรีตเสริมเหล็ก สายทางซอยมีสุข หมู่ที่ 6 ปริมาณงาน ผิวจราจร กว้าง 3.00 เมตร ระยะทาง 160.00 เมตร หนา 0.15 เมตร หรือพื้นที่ไม่น้อยกว่า 480.00 ตารางเมตร (รายละเอียดตามแบบแปลนองค์การบริหารส่วนตำบลแหลมกำหนด) พร้อมติดตั้งป้ายประชาสัมพันธ์โครงการ จำนวน 1 ป้าย เป็นไปตามแผนพัฒนาท้องถิ่น (พ.ศ.2566-2570) เพิ่มเติม ครั้งที่ 2 ประจำปี 2567 หน้าที่ 16 ลำดับที่ 30 แผนงานอุตสาหกรรมและการโยธา งบลงทุน ค่าที่ดินและสิ่งก่อสร้าง ค่าก่อสร้างสิ่งสาธารณูปการ งบประมาณ 452,000 บาท หน่วยงานที่รับผิดชอบกองช่าง

10.โครงการขยายเขตท่อเมนจ่ายน้ำประปา ระบบประปาหมู่บ้าน บ้านท่าเตียน หมู่ที่ 7 ปริมาณงาน โดยทำการวางท่อเมนประปา โดยใช้ท่อPVC ขนาด Ø 1 1/2 นิ้ว ชั้น 8.5  ยาว 1,200 เมตร (รายละเอียดตามแบบแปลนองค์การบริหารส่วนตำบลแหลมกำหนด) พร้อมติดตั้งป้ายประชาสัมพันธ์โครงการ จำนวน 1 ป้าย เป็นไปตามแผนพัฒนาท้องถิ่น (พ.ศ.2566-2570) เพิ่มเติม ครั้งที่ 2 ประจำปี 2567 หน้าที่ 69 ลำดับที่ 3 แผนงานพาณิชย์  งบลงทุน ค่าที่ดินและสิ่งก่อสร้าง ค่าก่อสร้างสิ่งสาธารณูปการ งบประมาณ 116,000 บาท หน่วยงานที่รับผิดชอบกองช่าง

11.โครงการปรับปรุงประสิทธิภาพน้ำประปา ระบบประปาหมู่บ้าน บ้านควนโถ๊ะ หมู่ที่ 10 ปริมาณงานติดตั้งหอถังสูงรูปทรงถ้วยแชมเปญ ขนาดบรรจุไม่น้อยกว่า 12 ลูกบาศก์เมตร สูง 12 เมตร และติดตั้งถังกรองสนิมเหล็กรูปทรงกระบอก ขนาด ศก. 1.15  ม.สูง 1.20 ม. พร้อมอุปกรณ์ประกอบติดตั้ง  (รายละเอียดตามแบบแปลนองค์การบริหารส่วนตำบลแหลมกำหนด) พร้อมติดตั้งป้ายประชาสัมพันธ์โครงการ จำนวน 1 ป้าย เป็นไปตามแผนพัฒนาท้องถิ่น (พ.ศ.2566-2570) เพิ่มเติม ครั้งที่ 2 ประจำปี 2567 หน้าที่ 70 ลำดับที่ 4 แผนงานพาณิชย์  งบลงทุน ค่าที่ดินและสิ่งก่อสร้าง ค่าปรับปรุงที่ดินและสิ่งก่อสร้าง งบประมาณ 497,000 บาท หน่วยงานที่รับผิดชอบกองช่าง จึงเรียนมาเพื่อพิจารณาอนุมัติต่อไปครับ ขอบคุณครับ
ประธานสภา ฯ                  
 (นายบรรยัด  แก้วมี) ตามที่ท่านนายกฯ ได้เสนอญัตติ 3.2 ญัตติจ่ายขาดเงินสะสม ประจำปีงบประมาณ 2567 สมาชิกฯ ท่านใดมีข้อซักถาม และอภิปรายเรื่องใด ที่สมาชิกฯ ไม่เข้าใจหรือไม่ชัดเจนเชิญท่านสมาชิกซักถามได้ครับ
ที่ประชุมฯ

-ไม่มี-
ประธานสภาฯ

          (นายบรรยัด  แก้วมี) เมื่อไม่มีสมาชิกท่านใดอภิปรายต่อไปขอมติที่ประชุมฯ เห็นชอบ 



ญัตติจ่ายขาดเงินสะสม ประจำปีงบประมาณ 2567 โปรดยกมือขึ้นครับ
มติที่ประชุม
-มีมติเห็นชอบ 9 เสียง

 ไม่เห็นชอบ  -  เสียง


งดออกเสียง `๑ เสียง

ระเบียบวาระที่  4             
-  เรื่องอื่นๆ
ประธานสภา ฯ     

(นายบรรยัด  แก้วมี) ต่อไป ระเบียบวาระที่ 4 เรื่องอื่นๆ มีสมาชิกท่านใดมีเรื่อง
เพื่อ



แจ้งให้ทราบ หรือมีเรื่องอะไร จะหารือในที่ประชุมขอเชิญครับ
ที่ประชุมฯ
(นายชีพ  ศรีสวัสดิ์ ส.อบต.หมู่ที่ 1) เรียนท่านประธานฯ ที่เคารพ ท่านสมาชิกฯ     ผู้ทรงเกียรติ คณะผู้บริหาร และผู้เข้าร่วมประชุม ทุกท่าน กระผมขอหารือเกี่ยวกับการซ่อมแซมไฟฟ้าสาธารณะไม่สามารถดำเนินการได้เนื่องจากทางกองช่างได้แจ้งมาว่าไม่มีหลอดไฟขอให้แก้ไขดำเนินการเตรียมหลอดไฟไว้ด้วยเพื่อช่วยลดอุบัติเหตุทางถนน สำหรับโครงการจ่ายขาดเงินสะสมในครั้งนี้พื้นที่หมู่ที่ 1 ไม่มีงบประมาณดำเนินการในโอกาสต่อไปขอให้เพิ่มงบประมาณให้พื้นที่หมู่ที่ 1 ด้วย เช่น โครงการการแก้ไขปัญหาให้กับประชาชนโดยพัฒนาถนนสายต่างๆ เพื่อให้เกิดประโยชน์สูงสุดให้กับประชาชนครับ ขอบคุณครับ
ประธานสภาฯ
(นายบรรยัด  แก้วมี) ขอขอบคุณนายชีพ  ศรีสวัสดิ์ ส.อบต.หมู่ที่ 1 มากครับ ที่ได้แจ้งปัญหาต่างๆ เพื่อได้พิจารณาแก้ไข สมาชิกฯ ท่านใดจะขออภิปราย หรือสอบถามเพิ่มเติมเชิญครับ
ที่ประชุมฯ
(นายประเคียง  หนูพันธ์ ส.อบต.หมู่ที่ 7) เรียนท่านประธานฯ ที่เคารพ ท่านสมาชิกฯ ผู้ทรงเกียรติ คณะผู้บริหาร และผู้เข้าร่วมประชุม  ทุกท่าน กระผมขอขอบคุณท่านผู้บริหารที่ได้เปิดประชุมสมัยวิสามัญ สมัยที่ 1 ประจำปี 2567 เพื่อขออนุมัติจ่ายขาดเงินสะสมเพื่อช่วยเหลือประชาชนผู้ได้รับความเดือดร้อนให้มีคุณภาพที่ดีขึ้นครับ ขอบคุณครับ
ประธานสภาฯ


(นายบรรยัด  แก้วมี) ขอขอบคุณนายประเคียง  หนูพันธ์ ส.อบต.หมู่ที่ 7 มากครับ 



ที่ได้แจ้ง เพื่อทราบ สมาชิกฯ ท่านใดจะขออภิปราย หรือสอบถามเพิ่มเติมเชิญครับ
ที่ประชุมฯ

(ว่าที่ ร.ต.อัษฎา  จันทร์คง ส.อบต.หมู่ที่ 10) เรียนท่านประธานฯ ที่เคารพ ท่านสมาชิกฯ ผู้ทรงเกียรติ คณะผู้บริหาร และผู้เข้าร่วมประชุม  ทุกท่าน กระผมขอให้เร่งดำเนินการสำหรับโครงการจ่ายขาดเงินสะสมประจำปี 2567 ให้เร่งรีบดำเนินการเพื่อช่วยเหลือประชาชน ขณะนี้ระบบน้ำประปานั้นมีปัญหาอย่างมาก อีกหนึ่งปัญหาคือประตูระบายน้ำหมู่ที่ 10 ชำรุดปิดกั้นทางน้ำต้องการให้ทางกองช่างเข้าไปดูแลด้วยครับ ขอบคุณครับ
ประธานสภาฯ


(นายบรรยัด  แก้วมี) ขอขอบคุณว่าที่ ร.ต.อัษฎา  จันทร์คง ส.อบต.หมู่ที่ 10 มากครับ 



ที่ได้แจ้งปัญหาต่างๆ เพื่อได้พิจารณาแก้ไข สมาชิกฯ ท่านใดจะขออภิปราย หรือ



สอบถามเพิ่มเติม
เชิญครับ
ที่ประชุม

(ไม่มีสมาชิกท่านใดอภิปราย)
ประธานสภาฯ

หากไม่มีท่านใดอภิปรายต่อไปกระผมขอให้ท่านนายกฯ ได้กล่าวชี้แจงและตอบข้อ
ซักถามสำหรับปัญหาต่างๆ ตามที่ประชุมได้เสนอมา เชิญครับ 
นายก อบต.ฯ
(นายเสทือน  ถาวรนุรักษ์) กราบเรียนท่านประธานสภาฯที่เคารพ ท่านสมาชิกผู้ทรงเกียรติ  และผู้เข้าร่วมประชุมทุกท่าน ขอขอบคุณท่านสมาชิกฯ ที่ได้อนุมัติจ่ายขาดเงินสะสม ประจำปี 2567 ในครั้งนี้ เพื่อได้ดำเนินการช่วยเหลือประชาชนที่ได้รับความเดือดร้อน สำหรับในพื้นที่หมู่ที่ 2 นั้น ได้ขอสนับสนุนจากงบเงินอุดหนุนเฉพาะกิจจำนวน 5,200,000 บาทในการจัดทำถนนลาดยาง และได้จัดทำถนนคอนกรีตในพื้นที่ หมู่ที่ 1 ในห้วงที่ผ่านมากระผมไม่มีได้มีเจตนาทำให้รู้สึกไม่ดีในการดำเนินการใช้จ่ายงบประมาณ เพียงแต่บางพื้นที่นั้นขณะนี้ได้เกิดความเดือดร้อนอย่างมากจำเป็นต้องดำเนินการอย่างเร่งด่วน สำหรับปัญหาการขาดแคลนหลอดไฟเพื่อนำไปเป็นอะไหล่ในการซ่อมแซมไฟฟ้าสาธารณะขณะนี้อาจเป็นเพราะอยู่ในระหว่างการดำเนินการขั้นตอนจัดซื้อจัดจ้าง เพื่อเตรียมการซ่อมแซม ในโอกาสต่อไปเพื่อสำรองไว้เป็นอะไหล่ ไม่ว่าจะเป็นสายพานที่ใช้ในระบบประปาที่ผ่านมาก็ดำเนินการเป็นไปได้ด้วยดีมาตลอดในการช่วยกันดำเนินการให้เป็นไปตามระเบียบการจัดซื้อจัดจ้างจริงๆ ขณะนี้ นั้นงบประมาณมีข้อจำกัดมากสำหรับการดำเนินการของกิจการประปาใช้งบประมาณเยอะมากต่างจากตำบลอื่น ของตำบลแหลม จะพัฒนาด้านเศรษฐกิจ ด้านการเกษตร เพื่อช่วยสร้างงานสร้างรายได้ให้กับประชาชนสามารถทำนาได้ ปีละ 2-3 ครั้ง การทำการเกษตรทุกประเภทน้ำเป็นสิ่งสำคัญสำหรับบางตำบลไม่มีพื้นที่สำหรับทำการเกษตรก็ไม่ได้รับความเดือดร้อน สำหรับตำบลแหลม หากขาดแคลนน้ำก็จะเดือดร้อนทั้งตำบล สำหรับถนนก็มีความจำเป็นในการปรับปรุงเนื่องจากมีความจำเป็นในการขนส่งผลผลิตทางการเกษตรซึ่งเป็นสิ่งสำคัญในการบริการประชาชนครับ ขอบคุณครับ
ประธานสภาฯ


(นายบรรยัด  แก้วมี) ขอขอบคุณนายเสทือน  ถาวรนุรักษ์ นายก อบต.แหลม มาก



ครับที่ได้ชี้แจงเรื่องต่างๆ เพื่อแก้ไขปัญหาให้กับประชาชนต่อไป  มีสมาชิกฯ ท่านใดจะ



ขออภิปราย หรือสอบถามเพิ่มเติมเชิญครับ 
ที่ประชุม

(ไม่มีสมาชิกท่านใดอภิปราย)
ประธานสภาฯ


(นายบรรยัด  แก้วมี) หากไม่มีท่านใดอภิปรายวันนี้กระผมขอขอบคุณสมาชิกทุกท่าน



ตลอดจนคณะผู้บริหาร และผู้ที่เข้าร่วมประชุมทุกท่าน กระผมขอปิดการประชุมครับ
ปิดประชุมเวลา ๑๒.๐๐ น.                                                                                                     




ลงชื่อ       ปรเมศวร์  ชุมทอง               ผู้บันทึกรายงานการประชุม
                                                           ( นายปรเมศวร์  ชุมทอง   )                                                                                                                                                     

                      เลขานุการสภาองค์การบริหารส่วนตำบลแหลม  
                                                                   ลงชื่อ      บรรยัด     แก้วมี       ผู้ตรวจรายงานการประชุม
                                                                         ( นายบรรยัด     แก้วมี )
                                                               ประธานสภาองค์การบริหารส่วนตำบลแหลม
ลงชื่อ                   เทียนชัย หนูยิ้มซ้าย                    ประธานกรรมการตรวจรายงานการประชุม
                   ( นายเทียนชัย หนูยิ้มซ้าย )
 สมาชิกสภาองค์การบริหารส่วนตำบลแหลม หมู่ที่ 5
   ลงชื่อ                    ประเคียง   หนูพันธ์   กรรมการตรวจรายงานการประชุม
                       ( นายประเคียง   หนูพันธ์ )
สมาชิกสภาองค์การบริหารส่วนตำบลแหลม หมู่ที่ 7
   ลงชื่อ            ว่าที่ ร.ต.อัษฎา  จันทร์คง   เลขานุการกรรมการตรวจรายงานการประชุม
                              ( อัษฎา  จันทร์คง )
สมาชิกสภาองค์การบริหารส่วนตำบลแหลม หมู่ที่ 10

